Diari Oficial de la Generalitat Valenciana


Sumari del DOGV 4954, del 25-02-2005 (2005/1323)

Notificació a Entorno Dent, SL. Expedient número COIJAC/2004/661/46.
--------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1323


Organisme emissor
:   Conselleria d'Empresa, Universitat i Ciència

Tipus de document
:   Anunci

Notificació a Entorno Dent, SL. Expedient número COIJAC/2004/661/46. [2005/F1323]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2004/661/46, a l'empara del que disposen els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'expressa, la reclamació interposada contra ell, la designació del col·legi arbitral i la citació a l'acte d'audiència, respecte de l'esmentat expedient, mitjançant el present edicte:
  
Interessat: Entorno Dent, SL.
  
Últim domicili conegut: c/ Vives Liern, 3-2n. 46549 València.
  
Expedient: COIJAC/2004/661/46.
  
A l'empara del que establix la Llei 26/1984, General per a la Defensa dels Consumidors i Usuaris, i l'article 6.1 del Reial Decret 636/1993, de 3 de maig, pel qual es regula el Sistema Arbitral de Consum, i tenint constància de l'adhesió a este sistema, se li comunica l'admissió a tràmit per esta junta arbitral de la reclamació formulada en contra seu per Rosa María Castro Pérez en representació d'Ángel Crucera Castro, Joaquina Chicote Chicote i Rafael Pelechá Llopis, amb número d'expedient COIJAC/2004/661/14.
  
Objecte de la reclamació: d'acord amb la reclamació presentada en esta Junta Arbitral de Consum, els reclamants sol·liciten del reclamat la resolució del contracte amb la clínica, la devolució del capital desemborsat o la part del capital que estime el col·legi arbitral, el pagament de despeses addicionals ocasionades davant la paralització de la prestació de servicis i contractació d'altres professionals per al mateix tractament, cancel·lació per part de la clínica dels crèdits al consum vinculats al servici, pagament de danys i perjudicis pel cessament del tractament, pagament de la garantia per als qui hagen acabat el tractament però els queden les revisions periòdiques i garantia, despeses de burofax.
  
Per a conéixer qualsevol altra circumstància de l'expedient de referència, hauran de comparéixer a la seu de la Junta Arbitral de Consum situada al carrer de Colom, 32, de València, en el termini de 10 dies des de la publicació d'este edicte.
  
Així doncs i formalitzat el conveni arbitral entre Rosa María Castro Pérez en representació d'Ángel Crucera Castro, Joaquina Chicote Chicote i Rafael Pelechá Llopis i Entorno Dent, SL, per mitjà d'esta resolució i de conformitat amb l'article 11 del Reial Decret 636/1993, pel qual es regula el Sistema Arbitral de Consum, es designa per esta junta arbitral com a:
  
Àrbitre - President del col·legi arbitral:
  
José Vicente Pascual Gil
  
Suplent 1r: Amparo Palomares Palacios
  
Suplent 2n: Adela Ochando Cortina
  
Suplent 3r: Margarita Poblete Domingo
  
Àrbitre - Representant:
  
Pablo Pajín Echevarría
  
Suplent 1r: Ana Herce Collado
  
Suplent 2n: Mª José Oltra Pons
  
Suplent 3r: -
  
Proposat per l'Associació de Consumidors UCE
  
Àrbitre - Representant:
  
Francisco Javier Vázquez Prat
  
Proposat per l'Associació Empresarial Col·legi Oficial d'Odontòlegs
  
Per últim es procedix a citar la part reclamada a l'acte d'audiència respecte de l'expedient ressenyat. Així doncs i designat el col·legi arbitral que ha d'entendre de l'assumpte, segons resolució del president de la Junta Arbitral de Consum, per la present es comunica a la part reclamada la composició del col·legi arbitral, a efectes de recusació i es procedix a la notificació i l'assenyalament de la corresponent audiència:
  
Dia: 1 de març de 2005
  
Hora: 09:00
  
Lloc: Conselleria d'Empresa, Universitat i Ciència. C/ Colom, 32 València
  
Tel.: 012 € tel. 59 846 14 31 (Per a telefonades de fora de la Comunitat Valenciana)
  
Fax: 963 18 42 18
  
En conseqüència se'l cita a esta audiència, i se li comunica que fins a la data de la realització es posarà l'expedient de referència de manifest a les parts. L'audiència tindrà caràcter privat. Si no poguera acudir a l'audiència, pot nomenar una persona que el represente o trametre al·legacions per escrit.
  
A esta audiència poden comparéixer les parts acompanyades dels seus representants legals degudament acreditats, de testimonis o de qualsevol altre mitjà de prova que consideren convenient i fer les al·legacions que consideren necessàries en defensa dels seus interessos.
  
La inactivitat de les parts no impedirà que es dicte el preceptiu laude.
  
I perquè servisca de notificació a l'interessat consignat anteriorment s'expedix el present edicte.